Niyprawo Biblijo (Biblijo cudzołożnikōw, Biblijo grzesznikōw, Biblijo Niygodziwo, Zło Biblijo; ang. "The Wicked Bible", rzodzi: "Adulterous Bible" abo "Sinners Bible") – przijyne ôkryślyniy Biblije wydanyj we angelskij godce we 1631 roku ôd Roberta Barkera a Martina Lucasa, krōlewskich durkmajstrōw s Lōndynu, kero mioło być reprintym tzw. Biblije Krōla Jakuba. Ôkryślyniy wywodzi sie ze feleru zecerskigo – we tekście dziysiyńciu przikazań ôpuszczōno słowo "niy" we przikazaniu "Niy cudzołōż". Kiwniyńcie ôstało rozpowszychńōne we wielgij ilości egzymplarzōw, stōnd ôkryślyniy. Autory reprinta ôstały rok niyskorzi posztrofowane grziwnōm wysokōm na 300 fōntōw a ôdebrano jejim licyncyje na druk. To wydaniy Biblije zšokowouo ōwčesnygo krōla Ynglandu a Škocyje Karola I (kery štalowou pod tyn čas tyśōnc kopii Biblije, niy wiydzōnc ô chachniyńciu) a biskupa Canterbury. Tyn drōgi pedziou wtenčos: S byflu krōla, zeceři a wydawcy ôstoli wezwani před Star Chamber (ōwčesny gerycht). Pō dokuadnyj analizie wšyjskych wydařyń dowiydźōno winy ôskaržōnych. Zasōndzōno štrofa bōua rōwnowartośćōm ōwčesnyj pynsyje miesiynčnyj abo gospodarstwa ô powiyřchni 120 ha. Wiynkšość kopii Niyprawyj Biblije ôstoua ôd rozu anulowano a wycofano s užywanio, do dzisiej ôstouo sie ino 11 ygzymplaři, s čygo jydyn znojduje sie we Ôddziale Kśōnžki Řodkij New York Public Library a prowie nigdy niy je udostympniany, a inkšy do sie zobočyć we Muzeōm Biblije we Branson, Missouri (USA). Fragmynt tekstu s felerym. We angelskij godce. Honour thy father and thy mother, that thy dayes may bee long vpon the land which the LORD thy God giueth thee. 13 * Thou ſhalt not kill. 14 Thou ſhalt commit adultery. 15 Thou ſhalt not ſteale. 16 Thou ſhalt not beare falſe witneſſe againſt thy neighbour. 17 * Thou ſhalt not couet thy nighbours houſe, thou ſhalt not couet thy neighbours wife (…) Tumačeniy. (...) Čcij ôjca swygo a matka swoja, kej ci kozou PAN, Bōg twōj, cobyś dugo žōu a coby ci sie dobře dařiuo na ziymii, kero dowo ci Pan, Bōg twōj. 13 * Niy zabijej. 14 Cudzouōž. 15 Niy kradnij. 16 Niy godej foušywygo świadectwa přeciw bliźniymu twymu. 17 * Niy bydzieš požōndou dōmu swojygo bliźniygo. Niy bydzieš pragnōu žōny swojygo bliźniygo (…) Wydźwiynk zdařynio. Časy ōwčesne. Krōm ôbuřynio ōwčesnygo Kościoua, sprawa wydanio Niyprawej Biblije dočekouo sie kōmyntaři postřōd historykōw. Zapis zdařynio zachowou sie s notatki spořōndzōnyj bez jydnygo ś nich: Časy wspōučesne. Do sie widzieć lekuśki ôddźwiynk Niyprawyj Biblije na wspōučesnych ludzi. Niyřodko užywano je kej bajšpil čygo abstrakcyjnygo, lebo ôbrazuje zgoršyniy ludzi (eli přestřyganiy řekōmygo "přikazanio"). We literatuře do sie nolyźć ani "echa" Niyprawyj Biblije: We 2001 roku wydano zostoua powieść The Wicked Bible ("Niyprawo Biblijo") autorstwa Edwina Astina. Kśōnžka traktuje ô ajnflusie cywilizacyje greckij na chřeścijaństwo. Wspōučeśniy do sie ani trefić ludzi, keři uwažajōm Niyprawo Biblijo jako dzieuo šatana. Myni znōnym felerym, kery pojawiu sie we Niyprawyj Bibliji, je "the lord hath shewed us his glory and his great arse" miast "the lord hath showed us his glory and his greatness". ("Bōg pokozou nōm swo chwoua a swo wielgo řić" miast "Bōg pokazou nōm swo chwoua a swo wielgość" – Ksiynga Powtōřōnygo Prawa, 5:24). Jydyn s ygzymplaři Niyprawyj Biblije zostou wystawiōny na předaž internecowo. Zažōndano za niygo 89 500 dolarōw. Za piyńōndze s gřiwny dokōnano zakupu poru profesyjōnolnych matric drukarskych. Eisenstein, Elisabeth L. - "Rewolucja Gutenberga", přetupl. Henryk Hollender, wyd. Prószyński i S-ka, Waršawa 2004, ISBN 83-7180-774-0 Ingelbart, Louis Edward- "Press Freedoms. A Descriptive Calendar of Concepts, Interpretations, Events, and Courts Actions, from 4000 B.C. to the Present", Greenwood Publishing 1987, ISBN 0-313-25636-5 Linki zewnyntřne. Zdjyncie předstawiajōnce uōgodony fragmynt Niyprawyj Bibliji